Public procurement notice: Contract Notice
Published: 2024-06-27
Region: EL304
Contract type: Services
Procedure: Open procedure
CPV classification: 48000000 | 72000000 | 72253200: Computer systems support services | 72262000: Software development services | 72310000: Data processing services
Estimated value: 21660000 EUR
Submission deadline: 2024-07-16
Award criteria: quality, price

Technical requirements: Η Γ.Γ.Π.Π. στο πλαίσιο των αρμοδιοτήτων της, έχει ανάγκη τον σχεδιασμό και την υλοποίηση της κατάλληλης ψηφιακής υποδομής για συλλογή δεδομένων, ανάπτυξη προγνωστικών μοντέλων τεχνητής νοημοσύνης και τη δημιουργία μοντέλων προσομοίωσης ψηφιακών διδύμων και αναλύσεων επιχειρηματικής ευφυΐας σε ειδικά σχεδιασμένο ευφυή Ψηφιακό Πύργο Ελέγχου προηγμένων αναλύσεων διαχείρισης άμεσων ενεργειών και βελτιστοποίησης διαθέσιμων πόρων. 
Αντικείμενο του παρόντος έργου αποτελεί ο σχεδιασμός και η υλοποίηση της κατάλληλης ψηφιακής υποδομής για συλλογή δεδομένων, ανάπτυξη προγνωστικών μοντέλων τεχνητής νοημοσύνης, διασύνδεσης με APIs όλων των πηγών πληροφόρησης και αναλύσεων επιχειρηματικής ευφυΐας σε ένα ειδικά και κατάλληλα σχεδιασμένο ψηφιακό πύργο ελέγχου προηγμένων αναλύσεων διαχείρισης άμεσων ενεργειών και βελτιστοποίησης των διαθέσιμων πόρων.
(παρ. 1.3 και ΠΑΡΑΡΤΗΜΑ Ι).
Ο Ανάδοχος θα πρέπει να εγκαταστήσει το Σύστημα στον κόμβο Government Cloud (G-Cloud) και να παραδώσει σε πλήρη λειτουργία το σύνολο του ζητούμενου λογισμικού στον Φορέα Λειτουργίας.
Ο Ανάδοχος θα προσφέρει τις υπηρεσίες του κατά κύριο λόγο στις εγκαταστάσεις του Φορέα Λειτουργίας αλλά και σε όποια άλλα σημεία προκύψουν από τις απαιτήσεις του Έργου σύμφωνα με τις απαιτήσεις της παρούσας. 
Ο Ανάδοχος στα σημεία εγκατάστασης του λογισμικού υποχρεούται να εκτελέσει οποιαδήποτε εργασία απαιτείται για την εγκατάσταση και καλή λειτουργία του Συστήματος, σύμφωνα με την παρ. 7.6 του ΠΑΡΑΡΤΗΜΑΤΟΣ Ι της Διακήρυξης.
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να ασκούν επαγγελματική δραστηριότητα συναφή με το αντικείμενο των προς παροχή υπηρεσιών.
Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος. 
Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που έχουν προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα.
Οι εγκατεστημένοι στην Ελλάδα οικονομικοί φορείς θα πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία.
Στην περίπτωση ένωσης οικονομικών φορέων η καταλληλότητα άσκησης επαγγελματικής δραστηριότητας απαιτείται να καλύπτεται από τουλάχιστον ένα μέλος της ένωσης.
(παρ. 2.2.4 της Διακήρυξης).
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να έχουν μέσο γενικό ετήσιο κύκλο εργασιών για τις τρεις (3) τελευταίες οικονομικές χρήσεις ή, τις οικονομικές χρήσεις κατά τις οποίες ο οικονομικός φορέας δραστηριοποιείται, αν είναι λιγότερες από τρεις (2021-2022-2023) συνολικά μεγαλύτερο ή ίσο από το 150% του προϋπολογισμού του υπό ανάθεση Έργου, για το οποίο υποβάλλει προσφορά.
Σε περίπτωση ένωσης οικονομικών φορέων, οι παραπάνω απαιτήσεις καλύπτονται αθροιστικά από τα μέλη της ένωσης.
(παρ. 2.2.5 της Διακήρυξης)
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν την κατάλληλα τεκμηριωμένη και αποδεδειγμένη επαγγελματική ικανότητα στην υλοποίηση έργων αντίστοιχου μεγέθους και πολυπλοκότητας με το υπό ανάθεση Έργο.
Ο υποψήφιος οικονομικός φορέας πρέπει να έχει ολοκληρώσει με επιτυχία αυτόνομα ή να έχει συμμετάσχει ως μέλος ένωσης στην υλοποίηση με ποσοστό μεγαλύτερο του 50%, κατά τα τελευταία πέντε (5)* έτη (2019,2020,2021,2022,2023) συν το τρέχον έτος, αθροιστικά τα ακόλουθα έργα :
1.	Δύο (2) τουλάχιστον έργα με αντικείμενο τον σχεδιασμό και υλοποίηση Έργων Επιχειρησιακής Νοημοσύνης (ΒΙ) και Ανάλυσης Δεδομένων (Data Analytics), αθροιστικής αξίας τουλάχιστον 2.500.000,00 €, μη συμπεριλαμβανομένου ΦΠΑ.
2.	Τουλάχιστον ένα (1) έργο παροχής υπηρεσιών τεχνικής & επιχειρησιακής υποστήριξης για την υλοποίηση ενοποιημένου πληροφοριακού συστήματος διαχείρισης δεδομένων, οπτικοποίησης προηγμένων αναλύσεων και ανάπτυξης μοντέλων μηχανικής μάθησης,.
3.	Τουλάχιστον ένα (1) έργο ανάπτυξης και συντήρησης λογισμικού με εξωτερική διαλειτουργικότητα, συνολικής συμβατικής αξίας ίσης τουλάχιστον με το 5% της προϋπολογισθείσας δαπάνης των υπηρεσιών του παρόντος Έργου, μη συμπεριλαμβανομένου Φ.Π.Α. και μη συμπεριλαμβανομένου του δικαιώματος προαίρεσης.
4.	Τουλάχιστον ένα (1) έργο παροχής συμβουλευτικών υπηρεσιών που να περιλαμβάνει υπηρεσίες PMO (σχεδιασμός και λειτουργία γραφείου διαχείρισης έργων ή προγραμμάτων), με συμβατικό αντικείμενο τουλάχιστον 1.000.000 € , μη συμπεριλαμβανομένου Φ.Π.Α. και μη συμπεριλαμβανομένου του δικαιώματος προαίρεσης.
5.	Επιπλέον στο αντικείμενο σε ένα από τα ανωτέρω έργα απαιτείται να περιλαμβάνεται και η παροχή υπηρεσιών εκπόνησης Σχεδίου Επιχειρησιακής Συνέχειας (Business Continuity Plan) και Σχεδίου Ανάκαμψης από Καταστροφή (Disaster Recovery Plan)
Σε περίπτωση ένωσης οικονομικών φορέων, οι παραπάνω απαιτήσεις καλύπτονται αθροιστικά από τα μέλη της ένωσης.
*Επισημαίνεται ότι η τεκμηρίωση της Επαγγελματικής Ικανότητας ζητείται να αποδεικνύεται πλέον της τριετίας λόγω του εξειδικευμένου αντικειμένου του έργου και της περιορισμένης υλοποίησης και ολοκλήρωσης έργων στην χώρα κατά την τελευταία τριετία  προκειμένου να εξασφαλιστεί η όσο το δυνατό μεγαλύτερη συμμετοχή οικονομικών φορέων στη διαγωνιστική διαδικασία δηλαδή για την εξασφάλιση του θεμιτού ανταγωνισμού μεταξύ των οικονομικών φορέων προς όφελος του έργου. 
(παρ. 2.2.6.1 της Διακήρυξης)
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν ομάδα έργου με στελέχη επαρκή σε πλήθος και δεξιότητες για την ανάληψη του Έργου  σύμφωνα με την παρ. 2.2.6.2 της Διακήρυξης.
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να συμμορφώνονται με:
•	Οργανωμένο Σύστημα Διαχείρισης Ποιότητας (ISO 9001:2015) ή ισοδύναμο ή μεταγενέστερης έκδοσής του στα πεδία εφαρμογής, εν ισχύ 
•	Οργανωμένο Σύστημα Διαχείρισης της Ασφάλειας των Πληροφοριών (ISO 27001:2013) ή ισοδύναμο ή μεταγενέστερης έκδοσής του, εν ισχύ.
•	Οργανωμένο Σύστημα Διαχείρισης της Επιχειρησιακής Συνέχειας (ISO 22301:2012) ή ισοδύναμο ή μεταγενέστερης έκδοσής του, εν ισχύ.
•	Οργανωμένο Σύστημα Περιβαλλοντικής Διαχείρισης (ISO 14001:2015), ή ισοδύναμο ή μεταγενέστερης έκδοσής του, εν ισχύ.
•	Οργανωμένο Σύστημα Διαχείρισης Υπηρεσιών Πληροφορικής - IT Services Management (ISO/IEC 20000-1:2011) ή ισοδύναμο ή μεταγενέστερης έκδοσής του, εν ισχύ.
Η αναθέτουσα αρχή αναγνωρίζει ισοδύναμα πιστοποιητικά που έχουν εκδοθεί από φορείς διαπιστευμένους από ισοδύναμους Οργανισμούς διαπίστευσης, εδρεύοντες και σε άλλα κράτη - μέλη. Επίσης, κάνει δεκτά άλλα αποδεικτικά στοιχεία για ισοδύναμα μέτρα διασφάλισης ποιότητας, εφόσον ο ενδιαφερόμενος οικονομικός φορέας δεν είχε τη δυνατότητα να αποκτήσει τα εν λόγω πιστοποιητικά εντός των σχετικών προθεσμιών για λόγους για τους οποίους δεν ευθύνεται ο ίδιος, υπό την προϋπόθεση ότι ο οικονομικός φορέας αποδεικνύει ότι τα προτεινόμενα μέτρα διασφάλισης ποιότητας πληρούν τα απαιτούμενα πρότυπα διασφάλισης ποιότητας.
Σε περίπτωση ένωσης οικονομικών φορέων, οι παραπάνω απαιτήσεις καλύπτονται αθροιστικά από τα μέλη της ένωσης.
(παρ. 2.2.7 της Διακήρυξης)